ᱥᱟᱜᱚᱨ ᱦᱚᱱᱚᱛ
Coordinates: 23°48′N 78°40′E / 23.800°N 78.667°E ᱥᱟᱜᱚᱨ ᱦᱚᱱᱚᱛ ᱫᱚ ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱥᱟᱜᱚᱨ ᱥᱚᱦᱚᱨ ᱫᱚ ᱱᱚᱣᱟ ᱥᱟᱥᱚᱱ ᱪᱟᱪᱞᱟᱣ ᱛᱟᱞᱢᱟ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱐,᱒᱕᱒ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ, ᱟᱨ ᱒᱓,᱗᱘,᱔᱕᱘ (᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ) ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ ᱾ ᱔᱕% ᱜᱨᱚᱛᱷ ᱟᱨᱵᱟᱝ ᱗᱖᱔,᱒᱗᱐ ᱛᱟᱦᱮᱸᱱ ᱦᱚᱲ ᱤᱫᱤ ᱛᱮ ᱑᱙᱙᱑ ᱨᱮᱱᱟᱜ ᱑᱖,᱔᱖,᱑᱙᱘ ᱦᱚᱲ ᱮᱞ ᱠᱷᱚᱱ ᱾ ᱥᱚᱜᱚᱨ ᱦᱚᱱᱚᱛ ᱨᱮ ᱥᱚᱱᱤᱭᱟ, ᱡᱮᱭᱱ ᱟᱨ ᱭᱟᱫᱚᱵᱽ ᱟᱜ ᱞᱟᱹᱠᱛᱤ ᱢᱮᱱᱟᱜᱼᱟ ᱾
᱒᱐᱑᱑ ᱫᱷᱟᱹᱨᱤᱡ, ᱱᱚᱣᱟ ᱤᱱᱫᱚᱨ ᱟᱨ ᱡᱟᱵᱟᱞᱯᱩᱨ ᱛᱟᱭᱚᱢ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾[᱑]
ᱚᱛᱱᱚᱜᱥᱟᱯᱲᱟᱣ
ᱥᱤᱧᱚᱛ ᱨᱮᱱᱟᱜ ᱛᱟᱞᱟ ᱥᱮᱫ ᱨᱮ ᱒᱓.᱑᱐ ᱠᱚᱧᱮ ᱚᱥᱟᱨ ᱠᱷᱚᱱ ᱒᱔.᱒᱗ ᱠᱚᱧᱮ ᱚᱥᱟᱨ ᱟᱨ ᱗᱘.᱕ ᱥᱟᱢᱟᱝ ᱫᱤᱥᱟᱹ ᱠᱷᱚᱱ ᱗᱙.᱒᱑ ᱥᱟᱢᱟᱝ ᱫᱤᱥᱟᱹ ᱛᱟᱞᱟ ᱨᱮ ᱟᱴᱮᱫ ᱟᱠᱟᱱᱟ ᱥᱟᱜᱚᱨ ᱦᱚᱱᱚᱛ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱠᱚᱧᱮ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱫᱤᱱᱟᱹᱢ ᱦᱤᱞᱚᱜ ᱵᱩᱸᱫᱮᱞᱠᱷᱚᱸᱰ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱪᱷᱚᱛᱚᱨᱯᱩᱨ, ᱴᱤᱠᱟᱢᱜᱚᱲ ᱟᱨ ᱞᱚᱞᱤᱛᱯᱩᱨ, ᱯᱟᱨᱮ ᱨᱮ ᱵᱤᱫᱤᱥᱟ ᱟᱨ ᱟᱥᱚᱠᱱᱚᱜᱚᱨ, ᱮᱛᱚᱢ ᱨᱮ ᱱᱚᱨᱥᱤᱝᱯᱩᱨ, ᱯᱟᱪᱮᱼᱮᱛᱚᱢ ᱨᱮ ᱨᱟᱭᱥᱮᱱ ᱟᱨ ᱥᱟᱢᱟᱝ ᱨᱮ ᱫᱟᱢᱚᱦ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱫᱛᱮ ᱠᱚᱨᱠ ᱜᱟᱨ ᱟᱪᱩᱨᱚᱜᱼᱟ ᱾ ᱚᱛᱱᱚᱜ ᱞᱮᱠᱟᱛᱮ ᱥᱟᱜᱚᱨ ᱫᱚ ᱫᱤᱥᱚᱢ ᱨᱮᱱᱟᱜ ᱛᱟᱞᱟ ᱴᱷᱟᱶ ᱨᱮ ᱢᱮᱱᱟᱜᱼᱟ ᱟᱨ ᱱᱤᱭᱟᱹ ´´ᱥᱤᱧᱚᱛ ᱨᱮᱱᱟᱜ ᱫᱤᱞ´´ ᱢᱮᱢᱮᱱ ᱨᱮᱱᱟᱜ ᱢᱟᱱ ᱢᱮᱱᱟᱜᱼᱟ ᱾
ᱱᱟᱜᱟᱢᱥᱟᱯᱲᱟᱣ
ᱥᱟᱜᱚᱨ ᱥᱚᱦᱚᱨ ᱨᱮᱱᱟᱜ ᱱᱟᱜᱟᱢ ᱫᱚ ᱑᱖᱖᱐ ᱥᱮᱫᱟᱜ ᱠᱟᱱᱟ, ᱚᱠᱟ ᱚᱠᱛᱚ ᱱᱤᱦᱟᱞ ᱥᱤᱝ ᱤᱡ ᱜᱤᱫᱽᱨᱟᱹ ᱩᱰᱟᱱ ᱥᱟᱦ ᱫᱚ ᱢᱤᱫᱴᱟᱹᱝ ᱦᱩᱰᱤᱧ ᱫᱷᱟᱨᱟ ᱟᱜ ᱠᱤᱞᱟ ᱵᱮᱱᱟᱣ ᱞᱮᱫᱼᱟ ᱛᱟᱦᱮᱸᱫ, ᱚᱠᱟ ᱫᱚ ᱱᱤᱛᱚᱜ ᱢᱤᱫ ᱠᱤᱞᱟ ᱢᱮᱱᱟᱜᱼᱟ ᱟᱨ ᱟᱡᱟᱜ ᱥᱩᱨ ᱨᱮ ᱢᱤᱫᱴᱟᱹᱝ ᱟᱹᱛᱩ ᱛᱷᱟᱯᱚᱱ ᱠᱮᱜᱼᱟ, ᱚᱠᱟ ᱫᱚ ᱯᱚᱨᱠᱚᱴᱟ ᱥᱚᱜᱚᱨ ᱠᱚ ᱢᱮᱛᱟᱜᱼᱟ ᱾ ᱱᱤᱛᱚᱜ ᱢᱮᱱᱟᱜ ᱠᱤᱞᱟ ᱟᱨ ᱱᱚᱣᱟ ᱵᱷᱤᱛ ᱞᱟᱛᱟᱨ ᱨᱮ ᱢᱤᱫ ᱯᱮᱥᱣᱟ ᱵᱟᱡᱤᱨᱟᱣ ᱨᱤᱱᱤᱡ ᱢᱤᱫ ᱟᱹᱢᱟᱹᱞᱮᱛ ᱜᱚᱵᱤᱸᱫᱽ ᱯᱚᱸᱛ ᱵᱩᱸᱫᱮᱞᱮ ᱮ ᱪᱮᱠᱟ ᱞᱮᱜᱼᱟ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱑᱗᱓᱕ ᱥᱟᱞ ᱛᱟᱭᱚᱢ ᱯᱮᱥᱣᱟ ᱟᱜ ᱪᱮᱛᱟᱱ ᱨᱮ ᱦᱮᱡ ᱛᱟᱭᱚᱢ ᱥᱚᱜᱚᱨ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱠᱚᱫᱚ ᱠᱚᱱᱴᱨᱚᱞᱮᱰ (Controlled) ᱠᱮᱫᱼᱟ ᱛᱟᱦᱮᱸᱫ ᱾ ᱑᱘᱑᱘ ᱥᱟᱞ ᱨᱮ, ᱦᱚᱱᱚᱛ ᱨᱮᱱᱟᱜ ᱢᱟᱨᱟᱝ ᱴᱷᱟᱶ ᱯᱮᱥᱣᱟ ᱵᱟᱡᱤ ᱨᱟᱣ ᱫᱚᱥᱟᱨ ᱞᱮᱠᱟᱛᱮ ᱵᱨᱤᱴᱤᱥ ᱥᱚᱨᱠᱟᱨ ᱠᱚ ᱮᱢᱟᱫᱮᱭᱟ ᱛᱟᱦᱮᱸᱫ, ᱛᱤᱥ ᱥᱚᱜᱚᱨ ᱱᱤᱛᱚᱜ ᱢᱮᱱᱟᱜᱼᱟ ᱦᱚᱱᱚᱛ ᱨᱮᱱᱟᱜ ᱛᱟᱨᱟ ᱑᱘᱑᱘ ᱟᱨ ᱑᱘᱖᱐ ᱥᱟᱞ ᱛᱟᱞᱟ ᱨᱮ ᱤᱝᱜᱽᱨᱟᱹᱡᱽ ᱟᱜ ᱪᱮᱛᱟᱱ ᱨᱮ ᱦᱮᱡ ᱞᱮᱱᱟ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱑᱙᱖᱑ ᱥᱟᱞ ᱨᱮ, ᱥᱚᱜᱚᱨ ᱟᱨ ᱱᱮᱨᱵᱩᱰᱰᱟ ᱴᱚᱴᱷᱟ (ᱱᱟᱜᱽᱯᱩᱨ ᱯᱚᱱᱚᱛ ᱥᱟᱶᱛᱮ) ᱫᱚ ᱢᱤᱫ ᱯᱚᱱᱚᱛ ᱵᱮᱱᱟᱣ ᱠᱮᱫᱼᱟ ᱡᱟᱦᱟᱸ ᱫᱚ ᱛᱟᱞᱢᱟ ᱯᱚᱱᱚᱛ ᱢᱮᱛᱟᱜᱼᱟ ᱠᱚ ᱾ ᱥᱚᱜᱚᱨ ᱫᱚ ᱑᱘᱖᱓-᱖᱔ ᱥᱟᱞ ᱫᱷᱟᱹᱨᱤᱡ ᱢᱤᱫ ᱠᱟᱹᱡ ᱚᱠᱛᱚ ᱞᱟᱹᱜᱤᱫ ᱥᱚᱜᱚᱨ ᱠᱚᱢᱤᱥᱚᱱᱟᱨ ᱟᱜ ᱦᱮᱰᱠᱩᱣᱟᱴᱚᱨ ᱛᱟᱦᱮᱸ ᱠᱟᱱᱟ, ᱛᱤᱥ ᱱᱚᱣᱟ ᱦᱚᱱᱚᱛ ᱫᱚ ᱡᱟᱵᱟᱞᱯᱩᱨ ᱠᱚᱢᱤᱥᱚᱱᱟᱨ ᱥᱟᱶᱛᱮ ᱥᱮᱞᱮᱫ ᱞᱮᱱᱟ ᱛᱟᱦᱮᱸᱫ ᱾ ᱥᱟᱞ ᱑᱙᱓᱒ ᱨᱮ, ᱫᱟᱦᱚᱦ ᱦᱚᱱᱚᱛ ᱫᱚ ᱥᱟᱜᱚᱨ ᱦᱚᱱᱚᱛ ᱨᱮ ᱡᱚᱲᱟᱣ ᱮᱱᱟ ᱟᱨ ᱥᱟᱵᱽᱼᱰᱤᱵᱤᱡᱚᱱ ᱞᱮᱠᱟᱛᱮ ᱥᱟᱥᱚᱱ ᱪᱟᱪᱞᱟᱣ ᱠᱟᱹᱢᱤ ᱪᱟᱞᱟᱜ ᱠᱟᱱᱟ ᱾ ᱑᱙᱕᱖ ᱥᱟᱞ ᱨᱮ, ᱱᱚᱣᱟ ᱫᱚ, ᱫᱟᱦᱚᱦ ᱥᱟᱵᱽᱼᱰᱤᱵᱤᱡᱚᱱ ᱫᱚ ᱦᱚᱱᱚᱛ ᱠᱷᱚᱱ ᱵᱷᱤᱱᱟᱹ ᱠᱟᱛᱮ ᱟᱨᱦᱚᱸ ᱢᱤᱫ ᱦᱚᱱᱚᱛ ᱵᱮᱱᱟᱣ ᱮᱱᱟ ᱟᱨ ᱥᱟᱜᱚᱨ ᱦᱚᱱᱚᱛ ᱨᱮ ᱯᱩᱱᱭᱟᱹ ᱛᱟᱦᱥᱤᱞ ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱥᱚᱜᱚᱨ, ᱠᱷᱩᱨᱟᱭ, ᱨᱟᱦᱞᱤ, ᱵᱟᱸᱫᱟ ᱾
ᱦᱚᱲ ᱮᱞᱥᱟᱯᱲᱟᱣ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱟᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒᱓,᱗᱘,᱔᱕᱘ ᱦᱚᱲ ᱢᱮᱱᱟᱜ ᱠᱚᱣᱟ,[᱑] ᱞᱟᱛᱵᱷᱤᱭᱟ ᱫᱤᱥᱚᱢ ᱥᱤᱢᱚᱱ ᱢᱮᱱᱟᱜ ᱠᱚᱣᱟ[᱒] ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱱᱤᱭᱩ ᱢᱮᱠᱥᱤᱠᱳ ᱾[᱓] ᱱᱚᱣᱟ ᱥᱤᱧᱚᱛ ᱨᱮ ᱑᱘᱘ ᱟᱱᱟᱜ (ᱜᱩᱴ ᱕᱔᱐ ᱠᱷᱚᱱ ᱫᱚ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾[᱑] ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱒᱓᱒ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱐᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾[᱑] ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱑᱗.᱖᱒% ᱛᱟᱦᱮᱸ ᱠᱟᱱᱟ ᱾[᱑] ᱥᱟᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱙᱖ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ,[᱑] ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱗.᱕᱓% ᱢᱮᱱᱟᱜᱼᱟ ᱾[᱑]
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱕᱒% ᱦᱚᱲ ᱮᱞ ᱦᱤᱱᱫᱤ ᱟᱨ ᱐.᱕᱗% ᱩᱨᱫᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾[᱔]
ᱥᱟᱹᱠᱷᱭᱟᱹᱛᱥᱟᱯᱲᱟᱣ
- ↑ ᱑.᱐ ᱑.᱑ ᱑.᱒ ᱑.᱓ ᱑.᱔ ᱑.᱕ ᱑.᱖ "District Census 2011". Census2011.co.in. 2011. Retrieved 30 ᱥᱮᱯᱴᱮᱢᱵᱚᱨ 2011.
- ↑ US Directorate of Intelligence. "Country Comparison:Population". Retrieved 1 ᱚᱠᱴᱚᱵᱚᱨ 2011.
Latvia 2,204,708 July 2011 est.
- ↑ "2010 Resident Population Data". U. S. Census Bureau. Retrieved 30 ᱥᱮᱯᱴᱮᱢᱵᱚᱨ 2011.
New Mexico – 2,059,179
- ↑ 2011 Census of India, Population By Mother Tongue
- ↑ Decadal Variation In Population Since 1901
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn tso_Latn eng_Latn eng_Latn eng_Latn eng_Latn